alexandrainst/scandi-wiki huggingface dataset:
Jean Bodel

Jean Bodel (født ca. 1165, død 1210) var en fransk poet og dramatiker i middelalderen som skrev et antall chansons de geste på gammelfransk. I tillegg skrev han mange fabliaux og mysteriespill.

Liv og virke 
Takket være Bodels selvbiografiske dikt Les Congés (Avskjed; 1202) adressert til hans venner, og at han var aktiv i teaterlivet i byen Arras i nordlige Frankrike, hvor han bodde, er det mer kunnskap om Bodels liv enn mange av hans samtidige. Han var antagelig født en gang rundt 1167. Han hadde et offentlig embete i byen, men var også en profesjonell trouvere, komponist av fortellende dikt. I henhold til sitt avskjedsdikt Les Congés var han en religiøs mann og godt likt av sine like. Han planla å delta i det fjerde korstog i 1202, men oppdaget at han var blitt smittet av spedalskhet. Han skrev sitt avskjedsdikt, tok farvel med familie og venner før han isolerte seg i en leprosarium, koloni for spedalske, i Arras og her døde han vinteren 1209–1210.

Bodel skrev heltediktet Chanson de Saisnes om kong Karl den stores krig med saksere og deres leder Widukind (som Bodel kalte for «Guiteclin»). Han skrev også et mysteriespill kalt Le Jeu de Saint Nicholas, det første i sin sjanger som er kjent i Frankrike. Det forteller en historie om hvordan den hellige Nikolas av Myra tvang en del tyver å levere tilbake en stjålet skatt. Bodel bebudet senere litterær utvikling ved hans sofistikerte bruk av karakterisering og lokalfarge, og appellerte til lokalmiljøet med skuespillets humoristiske vertshusscene.

I likhet med Le Miracle de Théophile, et annet franske mysteriespill fra samme periode, inneholder Jeu de Saint Nicolas en påkalling av djevelen i et ukjent språk.

Palas aron ozinomas
Baske bano tudan donas
Geheamel cla orlay
Berec hé pantaras tay

I tillegg til Le Jeu de Saint Nicholas, er det antatt at Bodel har skrevet fem pastoureller, ni fabler, et episk dikt, og Les Congés.

Bodel huskes for at han var den første dokumenterte som klassifiserte legendariske emner og litterære sykluser (grupper av fortellinger sentrert rundt faste figurer) som var kjente for hans samtidige litteratur, middelalderens litteratur. Han fant tre hovedemner: Romersk emner, eller gjenfortellinger av historier fra antikken; Franske emner som handlet om Karl den store og hans paladinere; og Britiske emner, som var fortellinger om kong Arthur og hans riddere.

Referanser

Eksterne lenker 
 Bibliographie complète sur le site Arlima (Archives de littérature du Moyen Âge), komplett biografi og tekster
 Jean Bodel – Œuvres, verker på gammelfransk (WikiSoruce)

Franske lyrikere
Franske dramatikere
Litteratur fra middelalderen
Personer fra Arras
Fødsler på 1100-tallet
Dødsfall i 1210
Liste over kardinaler utnevnt av Eugenius IV

Liste over kardinaler utnevnt av Eugenius IV er en liste over de 27 kardinalene pave Eugenius IV utnevnte under seks konsistorium i perioden 19. september 1431 til 16. desember 1446.

19. september 1431 
 Francesco Condulmer
 Angelotto Fosco

9. august 1437 
 Giovanni Vitelleschi

18. desember 1439 
 Regnault de Chartres
 Giovanni Berardi
 John Kemp
 Niccolò d'Acciapaccio
 Louis de Luxembourg
 Giorgio Fieschi
 Isidor av Thessalonika
 Basilius Bessarion
 Gerardo Landriani Capitani
 Zbigniew Oleśnicki
 António Martins de Chaves
 Peter von Schaumberg
 Jean Le Jeune
 Dénes Szécsi
 Guillaume d'Estouteville O.S.B.
 Juan de Torquemada O.P.
 Alberto Alberti

1. juli 1440 
 Ludovico Trevisano
 Pietro Barbo, senere pave Paul II.

2. mai 1444 
 Alfonso de Borja, senere pave Callistus III.

16. desember 1446 
 Enrico Rampini
 Tommaso Parentucelli, senere pave Nikolas V.
 Juan Carvajal
 Giovanni de Primis O.S.B.Cas.

Kilder 
 Salvador Miranda: The Cardinals of the Holy Roman Church

Eugenius 04
Carl Yngvar Christensen

Carl Yngvar Christensen (født 22. juni 1990 i Elverum) er en norsk styrkeløfter som konkurrerer for Brumunddal Atletklubb. Han startet sin treningskarriere i 2005, og er en av Norges ledende styrkeløftutøvere. Han er 1,87 meter høy med en kroppsvekt på . 

Christensen er på landslaget i styrkeløft under det anerkjente forbundet IPF (International Powerlifting Federation).

Christensen har alle norgesrekordene for junior og senior i vektklasse +120 kg, samt verdensrekord i knebøy, og europarekord i markløft og sammenlagt for seniorer i samme vektklasse. 
Hans personlige rekorder er som følger:
Knebøy: 490 kg og verdensrekord
Benkpress: 350 kg
Markløft:  390 kg
 Sammenlagt: 1230 kg og verdensrekord
I VM i styrkeløft i Denver, USA i november 2014 ble han senior-verdensmester for første gang, med en sammenlagt på 1230 kilo som er det meste en styrkeløfter noen gang har løftet sammenlagt. Han vant også prisen for beste løfter fordelt på alle klasser i dette mesterskapet bare 0,1 poeng foran nummer 2. Han har også en bronsemedalje fra World Games 2013. Han tok også sølv i sammenlagt i VM i 2013, som ble holdt i Stavanger. I samme konkurranse fikk han gull i knebøy og markløft. Som 16-åring var Christensen på verdenstoppen i snowboard, men måtte gi seg grunnet kneskade.

Priser 
Carl Yngvar Christensen har to ganger vært nominert til idrettsgallapris i åpen klasse, 2013 og 2015. Han er også vinner av idrettsprisen i Hedmark 2011, årets elverumsing 2014 og en rekke andre lokale priser. Christensen har også vært en av utøverne i NRK-serien: min idrett. I 2011 deltok Christensen i Schwartzeneggers festival i Ohio, USA, invitert av skuespiller, kroppsbygger og politiker Arnold Schwartzenegger.

Rekorder i styrkeløft https://npfpower.wordpress.com/records/

Gjeldende rekorder (per 1. juli 2016)

Referanser

Eksterne lenker 
 Norges Styrkeløftforbund
 Lokalavisen Østlendingens artikler om Carl Yngvar Christensen
 http://www.dn.no/dnaktiv/2014/12/17/2202/Trening/sterkest-i-verden
 http://www.dagbladet.no/2013/11/17/sport/klubben_i_mitt_hjerte_2013/klubben/carl_yngvar_christensen/30367585/
 http://www.ostlendingen.no/sport/elverum/elverum/carl-yngvar-har-vokst-fra-sitt-store-idol/s/2-2.2757-1.7868320

Norske styrkeløftere
Personer fra Elverum kommune
Kongepokalvinnere i styrkeløft
Liste over kardinaler utnevnt av Nikolas V

Liste over kardinaler utnevnt av Nikolas V er en liste over de 11 kardinalene pave Nikolas V utnevnte under fire konsistorium i perioden 16. februar 1448 til 19. desember 1449.

16. februar 1448 
 Antonio Cerdà i Lloscos OSsT

20. desember 1448 
 Astorgio Agnesi
 Latino Orsini
 Alain de Coëtivy
 Jean Rolin
 Filippo Calandrini
 Nikolaus av Cusa (kreert av Eugenius IV men aldri offentliggjort, og kreert på ny av Nikolas V)

23. april 1449 
 Amedeo di Savoie, senere motpave Felix V.

19. desember 1449 
 Jean d'Arces, tidligere pseudokardinal kreert av motpave Felix V 6. april 1444.
 Louis de La Palud O.S.B., tidligere pseudokardinal kreert av motpave Felix V 12. april 1440.
 Guillaume d'Estaing O.S.B.

Kilder 
 Salvador Miranda: The Cardinals of the Holy Roman Church

Nikolas 05
High Impact Universities

High Impact Universities er en australsk rangering av universiteter basert på forskningsresultater i form av vitenskapelig publisering og den innvirkning denne har gjennom sitering av andre forskere. Rangeringen er publisert av et team av forskere ved School of Electrical, Electronic, and Computer Engineering fra University of Western Australia. Rangeringen ble første gang offentliggjort i september 2010. Harvard University rangeres som nummer en i verden i denne undersøkelsen.

Metode
High Impact Universities er basert på vurdering av 1000 universiteter verden over, der rangeringen lister de 500 beste universitetene. Universitetene gis en samlet rangering, samtidig som det gis separate rangeringer av de fem fagfeltene vurderingen dekker:
Medisin: omfatter medisin, odontologi, farmakologi og helsevitenskap
Realfag: omfatter de egentlige naturvitenskaper, samt matematikk
Anvendte realfag: omfatter ingeniørvitenskap, informatikk og teknologi  
Biovitenskap: omfatter biologi og landbruksvitenskap
Humanistiske fag: omfatter humaniora, kunst, bedriftsøkonomi og forretningsfag, samt samfunnsvitenskap  

Vurderingen av universitetene i High Impact Universities er foretatt ved hjelp av bibliometriske metoder, basert på mål for publisering og sitering. Databasen Scopus, eid av forlagshuset Elsevier, benyttes som grunnlag for beregningene. Bibliometriske data for de siste ti år tas med i vurderingen. 

High Impact Universities tar ikke med kvalitet på undervisning eller omdømme i sin vurdering, noe andre rangeringer som THE World University Rankings og QS World University Rankings gjør. Academic Ranking of World Universities legger også vekt på publiserings- og siteringsindikatorer, supplert blant annet med hvor mange Nobelpriser og Fields Medals forskere og alumner fra universitetene har vunnet.

Norske universiteter
I High Impact Universities rangering for 2010 kommer Universitetet i Oslo på 177.-plass i totalvurderingen, Universitetet i Bergen på 215.-plass og NTNU på 255.-plass. De andre universitetene i Norge er ikke med på totalvurderinglista .

Referanser

Eksterne lenker
 High Impact Universities

Universiteter
Utdanningsevaluering
Meldingssystem for smittsomme sykdommer

Meldingssystem for smittsomme sykdommer (MSIS) drives av Folkehelseinstituttet, som etter smittevernloven har ansvar for å overvåke smittsomme sykdommer i Norge og bidra til den internasjonale overvåkingen. Folkehelseinstituttet driver Meldingssystem for smittsomme sykdommer (MSIS) og Det sentrale tuberkuloseregister, koordinerer overvåkingen i helseinstitusjoner og deltar i Europaunionens og Verdens helseorganisasjons overvåking.

MSIS.no inneholder et verktøy for innhenting av ikke-pasientidentifiserbare statistiske data fra MSIS om alle meldingspliktige sykdommer (unntatt influensalignende sykdom og HPV) fra 1977 til i dag.

Gruppering av sykdommer

Gruppe A

Disse sykdommene meldes fra medisinsk-mikrobiologiske laboratorier og leger til MSIS, Folkehelseinstituttet med full pasientidentitet. Legene benytter et eget skjema som de selv har tilgjengelig eller som de får tilsendt fra det medisinsk-mikrobiologiske laboratoriet sammen med prøvesvaret som indikerer en meldingspliktig sykdom. Meldingen fra legene går i kopi til kommunelegen i pasientens bostedskommune. I disse gruppene finnes over 50 ulike smittsomme sykdommer.

Gruppe B

Disse sykdommene meldes fra medisinsk-mikrobiologiske laboratorier og leger til MSIS, Folkehelseinstituttet uten pasientens navn og fødselsdato. I denne gruppa finnes sykdommene gonoré, hiv-infeksjon og syfilis.

Gruppe C

I denne gruppa finnes bare to sykdommer, genital chlamydiainfeksjon og influensaliknende sykdom. Antallet påviste tilfeller av genital chlamydiainfeksjon meldes en gang i året fra alle de medisinsk-mikrobiologiske laboratoriene. Antall tilfeller av influensaliknende sykdom og deres kjønns- og aldersfordeling meldes hver uke i vinterhalvåret fra om lag 200 utpekte legekontorer.

Folkehelseinstituttet
Helseregistre
Smittevern
Józef Gosławski

Józef Jan Gosławski (født 24. april 1908 i Polanówka, Det lublinske voivodskap; død 23. januar 1963 i Warszawa) var en polsk billedhugger og gravør.

Biografi
Gosławski  produserte minnesmerker, deriblant et over Frédéric Chopin som står i Żelazowa Wola i Det masoviske voivodskap. Han laget også mynter (blant annet 5 og 10 złoty) og medaljer. Gosławski var prismottaker ved flere kunstkonkurranser og ble tildelt republikken Polens fortjenestemedalje i sølv (Srebrny Krzyż Zasługi).

Han ble gravlagt på Powązki-kirkegården i Warszawa.

Utstillinger

Separatutstillinger

Gruppeutstillinger

Utland

Referanser

Litteratur

Eksterne lenker 
 
  
 
 
  
  
 
 
 

Polske gravører
Polakker
Polske billedhuggere
Personer fra Opole Lubelskie fylke
Fødsler i 1908
Dødsfall i 1963
Østre Landsret

Østre Landsret er appellinstans for Øst-Danmark når det gjelder byrettene. Med Øst-Danmark forstås Fyn, Sjælland og Bornholm med omkringliggende øyer. I tillegg til dette fungerer Østre Landsret som appellinstans for Retten på Færøerne og for Grønlands Landsret. Avgjørelser fra Sø- og Handelsrettens skifterettsavdeling ankes likeledes til Østre Landsret. Byrettene kan i konkrete sivile saker etter partenes anmodning henvise en sak til landsrettene dersom saken er av prinsipiell karakter.

Østre Landsret har adresse i Bredgade 59 i København. Rettens lokaler er plassert i Bredgade 59 og 42 samt i Fredericiagade 26.

Domstolen ble opprettet i 1919 samtidig med Vestre Landsret som avløser for Den kongelige Landsoverret samt Hof- og Stadsret. Ved opprettelsen ble Østre Landsret plassert i den nåværende hovedbygningen i Bredgade.

Bygningen i Bredgade var opprinnelig oppført som operahus, men fungerte kun som det i perioden 1702–1708. I perioden 1720–1884 fungerte bygningene som kaserne og sjøakademi.

Bygningen ble restaurert i 1768 av arkitekt C.F. Harsdorff. I 1884 brant Christiansborg og Rigsdagen flyttet  inn i lokalene i Bredgade. I 1918 flyttet Rigsdagen ut igjen og bygningen ble benyttet som nødlasarett under spanskesyken. Fra 1919 har Østre Landsret benyttet bygningen.

Se også 
Vestre Landsret
Højesteret

Eksterne lenker 
 Østre Landsrets hjemmeside

Danske domstoler
Etableringer i 1919
1919 i Danmark
Rettsvitenskap i 1919
Vestre Landsret

Vestre Landsret er appellinstans for Jylland når det gjelder byrettene og er dessuten førsteinstans i enkelte tilfeller. Vestre Landsrets hovedsete er plassert i Viborg og retten består av en president og 38 landsdommere.

Vestre Landsret ble opprettet i 1919 da den avløste Landsoverretten for Nørrejylland. I forbindelse med opprettelsen ble rettens hovedbygning i Viborg oppført og tatt i bruk i januar 1920. Hovedbygningen ligger på Stænderpladsen i Viborg og er tegnet av arkitekten Christoffer Varming.  Foran hovedindgangen til Vestre Landsret står en byste av juristen Anders Sandøe Ørsted. Midt på Stænderpladsen står statuen Retfærdigheden, utført av billedhuggeren Anker Hoffmann. På Stænderpladsen finner man enda et minnesmerke med tilknytning til Vestre Landsret, nemlig minnestenen for Jyske Lov, reist i forbindelse med 700-årsjubileet for lovens ikrafttredelse i 1241.

Som institusjon er Vestre Landsret landets eldste med forbindelse til Gorm den gamles tid. Viborg menes å ha vært såkalt rettsstad i mer enn 1450 år.

Se også
Østre Landsret
Højesteret
 Viborg landsting

Eksterne lenker
 Vestre Landsrets hjemmeside

Danske domstoler
Etableringer i 1919
1919 i Danmark
Rettsvitenskap i 1919
Kristin Felde

Kristin Marie Felde (født 29. september 1965 på Byrkjelo i Breim) er tidligere generalsekretær i Norges Skiforbund, og siden 2009 ansatt som administrasjonssjef i Olympiatoppen. Hun er bosatt på Slattum i Akershus. 

Felde gikk på Firda videregående skole fra 1981 til 1985, og ble uteksaminert fra Norges idrettshøgskole i 1991. Hun har arbeidet med idrettssaker for Kulturdepartementet, og var tidligere ansatt i revisjonsfirmaet KPMG. Fra 2002 til 2008 var hun generalsekretær i Norges Skiforbund. Siden april 2009 har hun vært administrasjonssjef i Olympiatoppen.

Se også 
 Liste over kjente personer fra Gloppen kommune
 Liste over kjente elever ved Firda videregående skole

Eksterne lenker 
 www.nrk.no/ fylkesleksikon om Kristn Felde

Norske idrettsledere
Personer fra Gloppen kommune
Fødsler i 1965
First Hotel Alstor

First Hotel Alstor var et konferansehotell som lå ved Mosvatnet på Tjensvoll i Stavanger. 15. Mai 2020 startet rivingen av hotellet. Det skal bygges leiligheter der hotellet var plassert.

Historie 
Under krigen ble det bygget et tysk offiserskasino på Tjensvoll. Etter krigen overtok Hetland kommune bygningen. I denne bygningen ble Alstor Hotell startet av Arne Storhaug, derav navnet Alstor. L-en i Alstor er forbokstaven til Leif Storhaug, som var bror til Arne. De første gjestene kom 30. mai 1950. Fra 1976 drev sønnen Per Storhaug hotellet fram til 1998. I februar 1998 gikk hotellet inn som ett av First-hotellene i Norge.

15. Mai 2020 startet rivingen av hotellet. På stedet hotellet var plassert blir det bygget leiligheter.

Referanser

Eksterne lenker 
 

Samferdsel i Stavanger
Hoteller i Rogaland
Byggverk i Stavanger
Just Like a Woman (album av Kikki Danielsson)

Just Like a Woman er et musikkalbum med Kikki Danielsson, utgitt i november 1981.

Sporliste

 «Just Like a Woman»
 «Stand by Your Man»
 «Jag är på väg»
 «We're All Alone»
 «I Love a Rainy Night»
 «Fear of Flying»
 «Här är jag igen»
 «U.S. of America»
 «Lättare sagt än gjort»
 «9 to 5»
 «Forget Me Not»
 «Listen to a Country Song»
 «Blunda och dröm»
 «Lost Without Your Love»
 «God morgon»

Eksterne lenker 
 

Musikkalbum fra 1981
Kikki Danielsson-album
I mitt hjärta

I mitt hjärta er et samlealbum med Kikki Danielsson, utgitt i 1999.

Sporliste

 «I mitt hjärta brinner lågan» med Tore Halvorsen
 «All min kärlek»
 «Har du glömt»
 «I morgondagens ljus»
 «Ung, blåögd och blyg»
 «Jag trodde änglarna fanns» med Tore Halvorsen
 «Ta en dag i taget»
 «Et vänligt ord»
 «Jag älskar dig»
 «Den enda sanna mannen»
 «Dagar som kommer och går»
 «Min egen väg»
 «Et hus med många rum»
 «Tjejer»

Musikkalbum fra 1999
Kikki Danielsson-album
Svenske samlealbum
Kenitter

Kenitter er et folk som er nevnt i Bibelen. 

Bibelen gir ingen direkte opplysninger om deres opprinnelse eller avstamning. De var kanskje en nomadestamme som holdt til i Den arabiske ørken mellom Sinai og det sørlige Palestina. 

De nevnes i 1. Mosebok 15:18-21 som en stamme som bodde i det lovte land på Abrahams tid. De blir siden satt i forbindelse med midjanittene i noen tilfeller. Jetro blir både omtalt som midianitt og som kenitt. 

Noen kenitter som omtales er Heber, ektemannen til Jael (en kvinne i dommertiden), og Rekab, stamfar til rekabittene.

Oldtidsfolk
Folkeslag i Den hebraiske bibel
Principal–agent-teori

Principal–agent-teori prøver å identifisere og forklare problemer som kan oppstå mellom to, eller flere parter, når det skal gjøres en transaksjon imellom dem. Et eksempel kan være forholdet mellom arbeidsgiver og arbeidstaker, men principal–agent-teorien er relevant for en hel del ulike typer transaksjoner.

I grunnleggende mikroøkonomisk teori tas det ofte for gitt at aktørene innenfor økonomien vil klare å optimalisere sin produksjon gitt de eksterne forholdene som råder, men det sies lite om hvordan de lykkes i å allokere ressursene innad i firmaet slik at profitten maksimeres. Det er blant annet når en bryter med den ovenfornevnte forenklingen og åpner denne «sorte boksen» (firmaet) at en ser eksempler på hvordan principal–agent-problemer kan oppstå. 

Hovedingrediensene i teorien er motstridende objektiver, eller mål, og privat informasjon. Dette bygger på paradigmet om at alle aktørene innenfor økonomien handler ut ifra egeninteresser og ønsker å fremme sin egen vinning, iallfall til en viss grad. Det er klart at sosial atferd blir mer kompleks ettersom relasjoner bygges, det være seg innenfor familie, i små bedrifter eller i andre sammenhenger.

Et eksempel kan være en arbeidsgiver (principalen) som delegerer en oppgave til en arbeidstaker (agenten) hvorpå arbeidstakeren sitter med informasjon som arbeidsgiveren ikke har. Dette kan være informasjon om hvordan agenten akter å utføre oppgaven eller om kostnaden agenten har i forbindelse med arbeidet. Dette kan resultere i moralsk risiko (moral hazard) og uheldig utvalg som bidrar til økte kostnader for principalen. Det er i principalens interesse å eliminere slike agentkostnader. Derfor oppstår det gjerne en kontraktssituasjon der målet er å redusere den asymmetriske informasjonen mellom partene. Utformingen av disse kontraktene er ikke trivielt og matematikk spiller en viktig rolle i slik kontraktsoptimalisering. Det finnes, innenfor mikroøkonomien, en stor litteratur om kontraktsteori.

Full informasjon
Den enkleste modellen for kontraktsutforming er når begge parter kan obsevere hverandre fullt ut, og at det derfor ikke finnes privat informasjon. I eksempelet ovenfor vil det si at arbeidsgiveren vet hvilken innsats arbeidsgiveren vil gi til hvilken minimumskostnad. Derfor vil principalen tilby en arbeidskontrakt hvor agenten får tilstrekkelig betalt for en gitt ytelse. Denne kombinasjonen mellom betaling og ytelse gir agenten akkurat den nytten som er nødvendig for at han\hun skal takke ja til arbeidskontrakten, kjent som participation constraint. Denne kontrakten er utformet slik at den maksimerer arbeidsgiverens nytte.

Litteratur

 The Theory of Incentives: The Principal-agent Model (Jean-Jacques Laffont and David Martimort, 2002)
 Contract Theory (Patrick Bolton and Mathias Dewatripont, 2005)
 The Economic Theory of Agency: The Principals Problem (Stephen A. Ross, 1973, American Economic review, 63, 134-139)
 Agency Theory: An Assessment and Review (Kathleen M. Eisenhardt,The Academy of Management ReviewVol. 14, No. 1 (Jan., 1989), pp. 57-74)

Mikroøkonomi
Statsvitenskap
Johan Palle Bjelland Thu

Johan Palle Bjelland Thu (født 17. januar 1922 i Bihar i India, død 15. juni 2011) var kjent som motstandsmann under andre verdenskrig. I 1944 og fram til freden var han radiooperatør for senderen Avocet i Milorgdistrikt D19.  Han er bestefar til den norske skuespilleren Gaute Oliver Thu Tesli

Referanser 

Medlemmer av Kompani Linge
Norske oberstløytnanter
Nordmenn født i India
Fødsler i 1922
Fri – En samling

Fri – En samling er et samlealbum med Kikki Danielsson, utgitt i 2006.

Sporliste

 «Fri»
 «Bra vibrationer»
 «När vi rör varann»
 «God morgon»
 «Dag efter dag»
 «Lämna mig inte»
 «Lost in France»
 «Comment ça va»
 «I mitt hem»
 «Papaya Coconut»
 «Talking in Your Sleep»
 «Amazing Grace»
 «Mycke' mycke' mer»
 «Hem till norden»
 «Miss Decibel»
 «U.S. of America»
 «Cowboy Yodel Song»
 «My Broken Souvenirs»
 «Stand by Your Man»
 «Que sera sera»
 «Mitt innersta rum»
 «Rör vid mej»

Samlealbum fra 2006
Kikki Danielsson-album
Vad livet har att ge

Vad livet har att ge er et musikkalbum med Kikki Danielsson og Roosarna, utgitt i 2005.

Sporliste
 «Vad livet har att ge»
 «Du ska veta»
 «Är du min älskling än?»
 «Om det är mig du vill ha»
 «Du är solen i mitt liv»
 «Aj, aj, aj»
 «En ros i solsken»
 «Kärlekens hus»
 «Sången från bergen»
 «Vart tog din kärlek vägen, Marie?»
 «Kärlekens vindar»
 «För oss två»
 «Kikki Medley»

Musikkalbum fra 2005
Kikki Danielsson-album
Roosarna-album
DS «Storstad»

DS «Storstad» var et 6 000 tonns norsk tørrlasteskip eid av A. F. Klaveness & Co, bygget i Newcastle upon Tyne i 1910.

På en tur fra Sydney i Nova Scotia til Quebec, med kull fra Dominion Coal Company, støtte «Storstad» sammen med RMS «Empress of Ireland» på St. Lawrence-elva nær Pointe-au-Père 29. mai 1914. Det ble revet et 14 fots hull i skroget på «Empress of Ireland», og skipet sank på 14 minutter, med det resultat at 1012 av passasjerene og mannskapet døde, 473 personer overlevde. Ombord var 21 nordmenn, 14 av dem omkom. DS «Storstad» ble stygt skadet i sammenstøtet, men kom seg til land for egen maskin.

«Storstad»s besetning gjorde en heltmodig innsats og reddet de 473 passasjerer og besetning fra «Empress of Ireland».

Etter sammenstøtet, da «Storstad» kom seg til land I Québec, ble hun tatt i arrest.

Rettslig etterspill
Etter ulykken ble det holdt sjøforklaring og etterfølgende søksmål. Rettssaken gikk ikke til «Storstad»s fordel. Canadian Pacific hadde fordelen å spille på hjemmebane. De norske sjøfolkene snakket dårlig engelsk og de to kapteinene beskyldte hverandre gjensidig for ikke å ha fulgt vikeplikten. The Canadian Pacific Railway, som eide «Empress of Ireland», saksøkte eierne av DS «Storstad» for 3 000 000 dollar. DS «Storstad» ble gitt til Canadian Pacific Railway som del av oppgjøret, og hun ble igjen solgt på auksjon for 175 000 dollar. Tilslaget gikk til forsikringsselskapene Vidar og Skuld.

Storstad ble frigitt og flyttet til verft for reparasjon. Deretter ble den satt i vanlig drift med samme mannskap.

DS «Storstad» ble torpedert av en tysk ubåt i Atlanterhavet sørvest for Irland, og sank den 8. mars 1917. Mannskapet gikk i livbåtene og ble reddet tre dager senere.

Norske passasjerer på RMS «Empress of Ireland»

Eksterne lenker 
 Tragedie med norske syndebukker. nrk.no. 5. januar 2012.
 The Collision between the S/S Empress of Ireland and the S/S Storstad
 Wreck Site – SS Storstad

Norske dampskip
Skip fra 1910
1910 i Norge
Skip sluttseilt 1917
Skip bygget i Storbritannia
Artikler i sjøfart-prosjektet